**Sandvik Velforening**

**All-møte på låven 20. mai 2017**

**Totalt antall møtte inkludert aktive styremedlemmer: 16 personer.**

**R E F E R A T**

Styret v/formann Per Kenneth Hemnes hadde i forkant av møte skrevet en årsmelding/oppsummering av velforeningens aktiviteter, gjøremål samt regnskap for de 5 siste år da sittende styre ble valgt. Dette ble utdelt på møte, gjennomlest og etterpå gjennomgått år for år.

Det var lite merknader og en positiv holdning til det meste av det som hadde foregått i perioden.

Økonomisk er hovedpunktene at det var kr 21.731,- på konto ved starten og nå kr 79.873,- i slutten av 5-års perioden. Det er totalt betalt inn kr 159.885,- og brukt kr 104.444,-. Det ble fremhevet at den relativt lave pengebruken skyldes svært mye dugnad. Flere ting som velforeningen hadde satt i gang hadde blitt rimeligere enn antatt.

For detaljer, se årsmelding.

**Det ble i møtet diskutert rundt:**

* Hva som er velforeningens og hva som er «Åsmund» sine oppgaver
* Stedvis «forslumming» grunnen manglende vedlikehold av enkelte vogner/plasser. Åsmund skulle ta tak i dette.
* Veilys. Åsmund sa at hans ansvar i forhold til lys begrenset seg til veikryss og knutepunkt, øvrig vei-/plassbelysning måtte hver enkelt eller flere i samarbeid ordne selv. Det var imidlertid ingenting i veien for at disse kunne tilkobles eksisterende veibelysning (etter avtale).
* Veinavn. Ble sagt at det hadde vært tema også tidligere og flere mente dette kunne vært nyttig. Styret ville i fremtiden komme med et forslag til veinavn der en vil få en kort frist til å uttale seg. I den grad noen hadde forslag ble det oppfordret til å meddele dette til styret.
* Kajakker. Det ble fremhevet at dette var en suksess og dessuten vedtatt at en til skulle kjøpes inn.
* Trampoliner, lekeapparater. Det ble sagt at særlig trampoliner var svært mye i bruk og vedtatt at det foreløpig skulle kjøpes inn en ny trampoline som erstatning for gammel ødelagt, men da av en mer holdbar kvalitet. For fremtiden kunne det også bli aktuelt å grave ned trampoliner.
* Web kamera som ikke virket. Det ble vedtatt at velforeningen skulle dekke halve kostnaden med å få til en stabil og varig løsning for disse. Åsmund hadde allerede forespurt firma som kunne utføre dette. Sannsynlig totalkostnad rundt kr 15.000,-. Velforeningen betaler halvparten.

**I forkant og under møtet kom det inn følgende forslag konkrete forslag:**

1. At representant(er) fra velforening tar en årlig runde på hele campingplassen i lag med Åsmund for å evt avdekke forhold som en ønsker å rette på.
2. Søke om mulig støtte til velforeningen i Tysvær kommune.
3. Trafikkskilt/fartsgrense ved begge innkjørsler.
4. Oppgradering av kjøkken på låven.
5. Oppgradere/lage ordentlig TV-rom oppe på låven med videokanon og god lyd etc.

De tre første punkta ble vedtatt. Punkt 4 og 5 ønsket styret å komme tilbake til.

**Valg av styre.**

Hele styret var på valg.

Fremmøtte representanter fra sittende styre sa seg villige til å fortsette. I tillegg ønsket Gunnar Tjøsvoll og Mai Kathrin Selvaag gjerne å bidra som styremedlemmer.

Nytt styre ble dermed valgt med følgende sammensetning:

* Per Kenneth Hemnes - Styreformann
* John Arild Torland - Styremedlem
* Gunnar Tjøsvoll - Styremedlem
* Mai Kathrin Selvaag - Styremedlem
* Geir Tangjerd - Styremedlem, kasserer

Formann Per Kenneth Hemnes ønsket å innkalle det nye styret innen relativt kort tid for å gjennomgå videre drift.

Møtet hevet!